open-index/open-wikipedia-markdown huggingface dataset:
סנטה קרוז דל איסלוטה

**סנטה קרוז דל איסלוטה** (בספרדית: **Santa Cruz del Islote**) הוא אי מלאכותי השייך לארכיפלג סן ברנרדו שלחופי קולומביה, ונמצא בתחום השיפוט של העיר קרטחנה.

האי הוא אחד מעשרת האיים הצפופים בעולם.

שטחו של האי הוא הקטאר אחד, וצפיפות האוכלוסין בו עומדת על 10 מ"ר לכל 1.25 תושב, או 125,000 תושבים לקמ"ר. הצפיפות נוצרה בשל אוכלוסיית היתושים הגדולה באיים הסמוכים, שגרמה לתושבים לעבור לאי. באי מעולם לא נרשמה תלונה על מקרה אלימות.

באי יש 97 בתים, כמה חנויות, מרפאה ובית ספר עם מורה אחד, כש-65% מהאוכלוסייה הם קטינים.

האנרגיה של האי מגיעה מתאים סולאריים שנתרמו על ידי ממשלת יפן.

ההגעה לאי היא באמצעות מעבורת מהעיר טולו הסמוכה. רוב התושבים מתפרנסים מעבודה במלונות באי מיוקורה הסמוך.

## קישורים חיצוניים

* סרט על האי, באתר imdb
*
* 

## הערות שוליים

קטגוריה:איים מלאכותיים
קטגוריה:קולומביה: גאוגרפיה
מרגוט הילשר

**מרגוט הילשר** (בגרמנית: **Margot Hielscher**; 29 בספטמבר 1919 – 20 באוגוסט 2017) הייתה זמרת גרמנייה. ייצגה את גרמניה בתחרויות האירוויזיון שנערכו בשנים 1957 ו-1958.

## ביוגרפיה
הילשר נולדה בברלין, היא החלה את דרכה כמעצבת אופנה.

ב-1939 בהיותה מעצבת תלבושות לסרט היא התגלתה על ידי המלחין תיאו מקבן.

ב-1940 הופיעה בסרט "לב המלכה" (Das Herz der Königin) אודות מרי, מלכת הסקוטים.

היא הייתה אחת משחקניות הקולנוע הפופולריות ביותר בזמן מלחמת העולם השנייה ואף ביצעה מספר סיבובי הופעות בפני חיילים.

ב-1950 גילמה צלמת עיתונות בסרט "אהבה על הקרח".

ב-1952 הופיעה בסרט המוזיקלי "Heimweh nach dir".

ב-1954 שיחקה בתפקיד הראשי בסרט "Die Mücke" שהוצג בפסטיבל קאן.

ב-1956 גילמה את צציליה, דוכסית מקלנבורג-שוורין בסרט העוסק במהפכה הרוסית.

ב-1957 נבחרה לייצג את גרמניה באירוויזיון עם השיר "Telefon, Telefon" וסיימה במקום הרביעי עם שמונה נקודות.

בשנה לאחר מכן ב-1958 נבחרה לייצג את גרמניה בשנית באירוויזיון עם השיר "Für zwei Groschen Musik" וסיימה במקום השביעי עם חמש נקודות.

בשנות השישים הגישה בטלוויזיה של בוואריה תוכנית אירוח משלה שנקראה "Zu Gast bei Margot Hielscher".

ב-1965 גילמה רוזנת בסרט המבוסס על הנובלה גזע ולזונג.

ב-1978 קיבלה את עיטור מסדר הכבוד של הרפובליקה הפדרלית של גרמניה עבור תרומתה לקולנוע הגרמני.

ב-20 באוגוסט 2017 הלכה לעולמה.

## קישורים חיצוניים

* 

קטגוריה:זמרות גרמניות
קטגוריה:נציגי גרמניה באירוויזיון
קטגוריה:שחקניות קולנוע וטלוויזיה גרמניות
קטגוריה:משתתפי אירוויזיון 1958
קטגוריה:משתתפי אירוויזיון 1957
קטגוריה:גרמניות שנולדו ב-1919
קטגוריה:גרמנים שנולדו ב-1919
קטגוריה:גרמניות שנפטרו ב-2017
קטגוריה:גרמנים שנפטרו ב-2017
פיליפ נגויין

**פיליפ נגויין** (בצ'כית: **Filip Nguyen**; נולד ב-14 בספטמבר 1992) הוא כדורגלן צ'כי ממוצא וייטנאמי המשחק בעמדת השוער בסלובן ליברץ.

## קריירה
בשנת 2012 עבר לקבוצת הנוער של ספרטה פראג. בשנת 2013 עבר לקבוצת הבוגרים של המועדון, אך לא שיחק.

בשנת 2015 עבר לשחק בסידלינה נוביי בידוב.

בשנת 2016 עבר לשחק במדי ולאסים מהליגה הצ'כית השנייה, וב-26 במרץ 2016 ערך את הופעת הבכורה שלו בקבוצה. הוא ערך בקבוצה 43 הופעות במשך שלוש העונות בהן שיחק בקבוצה.

בשנת 2018 עבר לסלובן ליברץ מליגת העל הצ'כית, במדיה חתם לשלוש עונות וחצי.

### קריירת נבחרות
ביולי 2019 דווח כי נגויין נמצא בתהליך התאזרחות בווייטנאם, כדי שיוכל לשחק בנבחרת וייטנאם במוקדמות מונדיאל 2022.

## קישורים חיצוניים

## הערות שוליים

קטגוריה:כדורגלנים צ'כים
קטגוריה:שוערי כדורגל צ'כים
קטגוריה:באנסקה ביסטריצה: כדורגלנים
קטגוריה:כדורגלני סלובן ליברץ
קטגוריה:כדורגלני ספרטה פראג
קטגוריה:צ'כים שנולדו ב-1992
שב עלי והתחמם

**שב עלי והתחמם** הוא מיקרו-ביוגרפיה של יחסי יוסף חיים ברנר ואורי ניסן גנסין מאת מנחם פרי. הספר יצא לאור בשנת 2017, בסדרת הספריה החדשה של ספרי סימן קריאה והוצאת הקיבוץ המאוחד.

## תוכן הספר

הספר מתאר את יחסיהם המורכבים של שני הסופרים לאורך עשר שנים, תוך התמקדות במתח ההומוארוטי ביניהם. בלב פרשנותו של פרי ליחסי השניים עומד שירו של ביאליק, "ביום קיץ, יום חום", שהשניים קראו יחדיו בחדרו של גנסין בוורשה בספטמבר 1900 והוסיף להיות מוקד ביחסיהם במשך השנים. באמצעות בחינה של שלל טקסטים ומסמכים, וקישורם יחדיו תחת מערכת היפותזות שממַשמַעת אותם, מתאר פרי את התחנות המרכזיות בדרמה של יחסי השניים, עד לנתק המוחלט ביניהם בשנותיו האחרונות של גנסין.

אבנר הולצמן כתב על הספר: 
הספר נתקל בלא מעט ביקורת שערבבה בין הומוארוטיות להומוסקסואליות (עפרי אילני, אריק גלסנר, אורין מוריס, יהודה ויזן ואחרים).

יהודה ויזן עסק במניעיו לכאורה של פרי בכתיבת הספר:
:.

## קישורים חיצוניים
*הספר באתר ההוצאה
*הפרק הראשון באתר "עברית"
על הספר:
* 
* 
* אבנר הולצמן, עולם מלא: על 'שב עלי והתחמם', באתר הספריה החדשה, 22 בפברואר 2017
* 
* אריק גלסנר, "שב עלי והתחמם": יחסים הומוסקסואלים בין ענקי הספרות העברית, באתר ynet, ב-25 בפברואר 2017
* מנחם פרי, שירת הפרטים: למה כתבתי את 'שב עלי והתחמם', מאזניים, מרץ 2017
* מנחם פרי, הארכיון לבדו הוא רק שאריות ופסולת, אתר מנחם פרי, פורסם לראשונה באתר הספריה החדשה ב-4 במרץ 2021
* יוני ליבנה, ריאיון עם מנחם פרי, שב עלי והתחמם, "ידיעות אחרונות", 6 בינואר 2017
* 
* 

## הערות שוליים

קטגוריה:יוסף חיים ברנר
קטגוריה:מנחם פרי
קטגוריה:רומנים בעברית
קטגוריה:ספרי הספריה החדשה
דויד ביצ'יק

**דויד ביצ'יק** (בצ'כית: **David Bičík**; נולד ב-6 באפריל 1981) הוא כדורגלן עבר צ'כי ששיחק בעמדת השוער .

## קריירה
במרץ 2004 שותף לראשונה במשחק ליגה בקבוצת הבוגרים של ספרטה פראג. בתום אותה עונה פתח בשער במשחק גמר הגביע הצ'כי, וסייע לקבוצתו לזכות בו. לאחר שלא זכה להרבה הזדמנויות, הוא הושאל בחורף 2006 לויקטוריה פלזן, אך חזר לספרטה בסוף העונה. לאחר מכן הושאל לקלדאנו מהליגה הצ'כית השנייה.

בסוף עונת 2007 הפך ביצ'יק לשחקן חופשי, וחתם לשנתיים בסלובן ברטיסלאבה, במדיה זכה באליפות סלובקיה בעונת 2008/2009.

בתום העונה הפך לשחקן חופשי וחתם בסלובן ליברץ, במדיה היה חלק משמעותי הזכייה באליפות צ'כיה בעונת 2011/2012.

בינואר 2013 חתם במרסין מליגת העל הטורקית, אך בסוף העונה ירד איתה ליגה.

בתחילת עונת 2013/2014 חתם לשנתיים בקרשיאקה מליגת המשנה הטורקית.

במאי 2014 חזר לספרטה פראג, וזכה עמה בסופר קאפ הצ'כי לשנת 2014.

## תארים
;ספרטה פראג
* הגביע הצ'כי: 2003/2004
* אליפות צ'כיה: 2004/2005
* הסופר קאפ הצ'כי: 2014

;סלובן ברטיסלאבה
* אליפות סלובקיה: 2008/2009

;סלובן ליברץ
* אליפות צ'כיה: 2011/2012

## קישורים חיצוניים

* פרופיל, באתר ספרטה פראג

## הערות שוליים

קטגוריה:כדורגלנים צ'כים
קטגוריה:שוערי כדורגל צ'כים
קטגוריה:פראג: כדורגלנים
קטגוריה:כדורגלני סלובן ליברץ
קטגוריה:כדורגלני סלובן ברטיסלאבה
קטגוריה:כדורגלני ויקטוריה פלזן
קטגוריה:כדורגלני ספרטה פראג
קטגוריה:צ'כים שנולדו ב-1981
עוגיות שקדים

**עוגיית שקדים** או **ביסקוויט שקדים**, היא סוג של ביסקוויט, המבוסס על שקדים. מדובר בעוגיות הנפוצות במטבחים רבים ושונים, אשר עשויות לקבל צורות רבות.

סוגי עוגיות שקדים כוללים למשל מקרון, עוגיות שקדים ספרדיות בשם אלמנדרדוס (*almendrados)*, קוראביה, עוגיות מסוג שורטברד המבוססות על חמאה ושקדים (qurabiya) ועוגיות שקדים שמוצאן מטורקיה (*kurabiyesi acıbadem)*.

בנוסף, לעיתים קרובות עוגיות הסקרפר הטורקיות (*şekerpare)* מעוטרות בשקדים.

בלוב, מכינים עוגיות עבמבר על בסיס שקדים ובוטנים ואגוזים אחרים, עוגיות אלה מזכירות קצת את הגרסה האיטלקית והטורקית של עוגיות אלה, ומכיוון שאינן מכילות רכיבים חמצים נוהגים להכין אותן בתקופת הפסח.

בנורווגיה, עוגיות חול הן סוג של עוגיית שקדים שנאפות בפחיות מחורצות.

ישנם גם מתכונים לעוגיות שקדים המתאימים לאנשים החולים בסוכרת, מאחר שניתן להכין עוגיות שקדים גם ללא תוספת חיצונית של סוכרים, כי המתיקות של העוגיות יכולה להיות מינימלית ולהגיע מהשקד עצמו שהוא אגוז מתקתק יחסית

## עוגיות שקדים סיניות
עוגיית או ביסקוויט שקדים סיני הוא מאפה סיני העשוי עם גוגואים (גרעיני משמש) טחונים. ביסקוויט זה הוא אחד המאפים הסטנדרטיים ביותר באזור סין, בגואנגג'ואו, הונג קונג, מקאו, ובכמה מאפיות סיניות באזורים אחרים של העולם. העוגיות קטנות וללא מילוי. בנוסף, יש להן נטייה להתפורר מאוד.

במקאו, ביסקוויט זה היה אחד ממוצרי האפייה המיוחדים פופולריים ביותר, במיוחד באזור הריסות הקתדרלה של סנט פול, שם הרחובות מלאים בעשרות חנויות אשר בכולן נמכרים טעמים שונים של ביסקוויט השקדים הסיני זה ליד זה.

סוחרי רחוב גם מפוזרים לאורך רחוב זה על מנת לדחוף את הסחורה. הביסקוויט מומלץ באתר הרשמי לתיירות של מקאו כחטיף מקומי מפורסם.

## גלריה

Ricciarelli from Siena-2.jpg|*[[Ricciarelli|ריצ'ארלי]],* ביסקוויט שקדים טוסקני
Almendrados de Allariz (Ourense, España).jpg|*אלמנדרדוס* סוג של ביסקוויט שקדים מהמטבח הספרדי
Acibadem Kurabiyesi.jpg|*[[Acibadem kurabiyesi]]* ביסקוויט שקדים מהמטבח הטורקי
Almondbiscuit.jpg|עוגיות שקדים סיניות, אשר נפוצות במטבח הקנטונזי


## ראו גם
*מרציפן

## קישורים חיצוניים

* מתכון לעוגיות שקדים מתוך הספר “המטבח באהבה” של רות סירקיס
* עוגיות שקדים איטלקיות, מאקו

## הערות שוליים

שקדים
קטגוריה:מאכלי שקדים
מדריך הרפתקה לספרי נוער

**מדריך הרפתקה לספרי נוער** הוא מדריך לספרי קלאסיקה לנוער מתורגמים מספרות העולם. במדריך מוצגות 80 יצירות מופת לנוער מתרבות המערב, שנכתבו החל משנת 1719. המדריך נערך על ידי האחים חגי ברקת ואסף ברקת, העורכים הראשיים של סדרת הרפתקה: סופרים מתרגמים קלאסיקה, שבמסגרתה מתפרסמים ספרי קלאסיקה לנוער. ערכי המדריך נכתבו על ידי חוקרי ספרות, סופרים, מתרגמים, עורכים ומבקרי ספרות.

## הספרים המופיעים במדריך

## כותבי הערכים במדריך

## קישורים חיצוניים
האתר של מדריך הרפתקה לספרי נוער

קטגוריה:ספרי ילדים ונוער בעברית
שיבה (להקה)

**שיבה** (באנגלית: **Sheeba**) היא להקת בנות אירית. ייצגה את אירלנד באירוויזיון 1981 וסיימה במקום החמישי.

## ביוגרפיה
השלישייה הוקמה ב-1977, ב-1978 הם לקחו חלק בגמר הלאומי האירי לבחירת נציג אירלנד לאירוויזיון עם השיר "It's Amazing What Love Can Do" שם הם דורגו במקום השישי.

לאחר מכן הם הוציאו מספר סינגלים, ב-1981 זכו בגמר הלאומי של אירלנד.

באירוויזיון 1981, אותו אירחה אירלנד, הם הופיעו עם השיר "Horoscopes" וסיימו במקום החמישי. שיר זה גם היווה את הלהיט הידוע ביותר שלהם ודורג במיקום גבוה במצעדי הפזמונים.

השתתפותם באירוויזיון הובילה למספר סיבובי הופעות שביצעו ברחבי אירופה.

ב-1982 השתתפו שוב בגמר הלאומי של אירלנד אך לא הצליחו לייצג את המדינה פעם נוספת.

בסוף 1982 חברות הלהקה היו מעורבות בתאונת דרכים מה שהוביל לדעיכת הלהקה.

ב-1983 הם החליטו על התפרקותם לאחר סיבוב הופעות, אך הם הופיעו בגמר הלאומי של 1984 ולאחר מכן התפרקו באופן סופי.

אחת מחברות הלהקה מקסי, נהייתה למגישת רדיו ידועה ב-RTÉ, רשת השידור הציבורית האירית.

## קישורים חיצוניים

* פרופיל באתר irish-showbands

קטגוריה:נציגי אירלנד באירוויזיון
קטגוריה:משתתפי אירוויזיון 1981
קטגוריה:להקות פופ
קטגוריה:להקות בנות איריות
קטגוריה:להקות שהוקמו בשנת 1977
פלורין ניצה

**פלורין קונסטנטין ניצה** (בצ'כית: **Florin Constantin Niță**; נולד ב-3 ביולי 1987) הוא כדורגלן רומני המשחק בעמדת השוער בגזיאנטפ מליגת העל הטורקית ובנבחרת רומניה.

## קריירה
ניצה החל לשחק כדורגל מגיל 7 במחלקת הנוער של סטיאווה בוקרשט. לאחר 7 שנים עבר לשחק במדי היריבה העירונית, ראפיד בוקרשט, בה שיחק 4 שנים. את עונתו האחרונה בקבוצות הנוער שיחק בקבוצת הנוער של אסטרה ג'יורג'יו.

בשנת 2006, כשהוא בן 19 בלבד, החל לשחק בקבוצת הבוגרים של קונקורדיה שיג'נה. הוא הצליח מאוד במדי הקבוצה והיה שותף מרכזי בעלייתה מהליגה הרומנית השלישית לליגת העל הרומנית.

בדצמבר 2012, לאחר 117 משחקים ב-7 עונות במדי קונקורדיה, חתם בסטיאווה בוקרשט, שבמדי קבוצת הנוער שלה שיחק במשך 4 שנים. במאי 2017 האריך את חוזהו במועדון עד לתום עונת 2020/2021.

בפברואר 2018 עבר ניצה לספרטה פראג תמורת סכום המוערך ב-2 מיליון אירו בתוספת בונוסים על סך חצי מיליון אירו.

## קריירה בינלאומית
ב-9 בנובמבר 2017 ערך ניצה את הופעת הבכורה שלו בנבחרת רומניה כשנכנס כמחליף בניצחון  2–0 על נבחרת טורקיה במשחק ידידות. נכלל בסגל נבחרת רומניה ליורו 2024. 

## הערות שוליים

קטגוריה:כדורגלנים רומנים
קטגוריה:שוערי כדורגל רומנים
קטגוריה:בוקרשט: כדורגלנים
קטגוריה:כדורגלני קונקורדיה קיאז'נה
קטגוריה:כדורגלני סטיאווה בוקרשט
קטגוריה:כדורגלני ספרטה פראג
קטגוריה:כדורגלני נבחרת רומניה
קטגוריה:כדורגלני יורו 2024 
קטגוריה:רומנים שנולדו ב-1987
וודסטוק (ניו יורק)

**וודסטוק** (באנגלית: **Woodstock**) היא עיירה בהרי קטסקיל שבאפסטייט ניו יורק, מדינת ניו יורק, ארצות הברית. העיירה נודעה בסצנת האמנות והמוזיקה שהתפתחה בה וגם בשם פסטיבל וודסטוק, שלא התקיים בה למעשה, אך תוכנן להתקיים בה. האווירה הכפרית של העיירה והנגישות הקלה ממנה לעיר ניו יורק, הפכו אותה לאזור מועדף על אמנים ומוזיקאים שנים רבות לפני "פסטיבל וודסטוק".

## היסטוריה
יישוב לא ילידי ראשון הוקם במקום ב-1787.

כבר במאה ה-19 נמשכו אמנים לאזור ומספר ציירים מאסכולת נהר הדסון התיישבו בה. וושינגטון אירווינג מיקם את עלילת סיפורו הנודע "ריפ ואן וינקל" באזור. בשנת 1902 הוקמה בעיירה מושבת אמני תנועת האמנויות והאומנויות בשם Byrdcliffe Colony. בשנת 1906 הוקם בעיירה בית ספר קיץ לציורי חוץ של בית הספר הניו יורקי לאמנות, Art Students League of New York. בית הספר קיים קורסים במקום מ-1906 ועד 1922 ושוב מ-1947 ועד 1979. ב-1916 הקים הרווי וייט (Hervey White) אולם קונצרטים מעץ בלב היער בשם Maverick Concert Hall. במקום התקיים פסטיבל מוזיקה קאמרית והוא משך לאזור מלחינים כג'ון קייג'.

בשנת 1964 רכשו האמרגן אלברט גרוסמן ורעייתו בית במקום. זמן קצר לאחר מכן רכשו גם שרה ובוב דילן בית במקום. ב-1966 הצטרפו לדילן חברי להקתו, רובי רוברטסון ולבון הלם, ששכרו בתים בוודסטוק ושלושת חברי הלהקה הנוספים, ששכרו את ה-Big Pink, בית כפרי גדול מחוץ לגבולות העיירה, בו הקליטו יחד עם דילן את The Basement Tapes ויצרו את Music from Big Pink. בעקבותיהם הגיעו לעיירה והתיישבו בה אמנים כג'וני קאש, ואן מוריסון, פול באטרפילד, דונלד פייגן, ג'ימי הנדריקס ועוד. עקב היותה מקום תוסס ופורה מבחינה מוזיקלית, התכוונו ב-1969 להקים במקום אולפן הקלטות לאמנים ובבעלות האמנים. על מנת לגייס כסף להקמת המיזם הוחלט לקיים את פסטיבל וודסטוק והוקמה חברה בשם *Woodstock Ventures*. אולם, כיוון שרוב תושבי העיירה התנגדו ל"פסטיבל היפי" בשטחם, נאלצו מארגני המופע לקיימו 76 ק"מ משם, בחווה של מקס יסגר, סמוך לעיירה בית-אל.

בשנות השבעים ושמונים פרחה בוודסטוק סצנת ג'אז ובעיירה התיישבו אמני ג'אז כצ'ארלס מינגוס, קרלה בליי, ג'ק דז'ונט, פט מתיני ועוד. בשנת 1981 אירחה העיירה את "פסטיבל הג'אז של וודסטוק".

בשנת 2000 ייסד לבון הלם בחוותו בוודסטוק ("The Barn"; "האסם") אולם מופעים וחברת תקליטים וגיבש שם סדרת מופעים בשם "The Midnight Ramble" בהשתתפות נגנים אורחים, שנמשכה לכל אורך העשור הראשון של המאה ה-21.

בעיירה נמצא גם בית קברות ייעודי לאמנים.

## קישורים חיצוניים

* 
* "הדרך לוודסטוק" פודקאסט של כאן 88 במלאת 50 שנה לפסטיבל. יוצרים: גיל מטוס ותומר מולוידזון
* אתר הבית של Byrdcliffe Colony
* אתר בית הקברות לאמנים בוודסטוק
* אוצרות ספריית וודסטוק
* 

## הערות שוליים

קטגוריה:מדינת ניו יורק: עיירות
קטגוריה:יישובים שהוקמו ב-1829
יוסף כהן-אלרן

**יוסף כהן-אלרן** (נולד ב-15 בינואר 1943) הוא משורר וסופר ישראלי. חתן פרס קוגל לספרות.

## ביוגרפיה
יוסף כהן-אלרן נולד בעיר אל-חלה, עיר ששכנה ליד עתיקות בבל בעיראק ובגיל שמונה עלה עם הוריו לישראל. עד גיל שש עשרה התגוררה המשפחה במעברה ליד פתח-תקווה. כהן-אלרן למד בבית-ספר תיכון מקצועי, את רעייתו, הכיר כשהייתה בת 16, במהלך שירותו הצבאי. אחרי נישואיהם נולדו להם שני ילדים. בהיותו בן עשרים ושש פורסם הרומן הראשון שלו, שאת הטיוטה שלו כתב כבר בהיותו תלמיד בבית הספר התיכון. באותן שנים פרסם עוד ארבעה ספרים. מאז שנות הארבעים לחייו הוא חותם על ספריו בשם יוסף כהן-אלרן, כאשר "אלרן", שם העט, הוא צירוף שמות ילדיו, אלונה ורני. רוב שנות עבודתו שימש כמנהל משאבי אנוש ברשות הדואר, תוך כדי קורסים שונים ועד ללימודים מתקדמים בניהול משאבי אנוש באוניברסיטת תל אביב. בדצמבר 2006 פרש (מרצון) לגמלאות, ולאחר מכן למד תסריטאות באוניברסיטה הפתוחה ותסריט שכתב על פי אחד מספריו ייצג אותה באותה שנה. זכה בפרס קוגל לספרות מטעם עירית חולון לשנת 2013, במקום שלישי, על ספרו "והמלאכים שותקים", ובאות "קסת הזהב" מטעם אגודת הסופרים בשנת 2015. אלרן-כהן כתב רשימות ביקורת רבות, בעיקר על ספרי שירה, בבלוג שלו במחלקה ראשונה ניוז-1.

## ספריו
### ספרי פרוזה
* "תקרית נישואים", 1986, הוצאת אר-עם
* "אחד בלב", 1990, הוצאת אור-עם
* "עיקרון הכמיהה", 1999, הוצאת כנרת
* "אספירונס", 1999, הוצאת כנרת
* "עזה כמוות", 2002, הוצאת אסטרולוג
* "כל הלילות", 2003, הוצאת אסטרולוג
* "שמועות על אושר", 2008 הוצאת צבעונים
* "והמלאכים שותקים", 2011 הוצאת צבעונים
* "תהילה אחרונה", 2011 הוצאת צבעונים
* "הכול לקחה האש", 2014 הוצאת צבעונים
* "שתי ימי חיי", 2017, הוצאת צבעונים
* "אחרי ההלם החיים", טרילוגיה, 2018 הוצאת צבעונים
* "אחרי החיים" 2018, הוצאת צבעונים
* "פואמה לסיגל", הוצאת צבעונים, 2019
*"קנאת הצל", הוצאת צבעונים, 2020

### ספרי שירה
* "אלוהים חולם", 2007 הוצאת צבעונים
* "אלו ערגות", 2010 הוצאת צבעונים
* "ימים ולילות", 2011 הוצאת צבעונים
* "כמו הים כמו הרוח כמו החול", 2014 הוצאת צבעונים
* "הגדת הפרת", 2019 הוצאת צבעונים.

### עיון
* "שלושה בפרדס היצירה", ספר משותף, הוצאת מיטב-ארגמן, 2018

## מאמרי ביקורת שפורסמו על יצירתו (רשימה חלקית)
* הרצל חקק, אספירונס. כתב העת נהרדעא, חוב' 22 (2000)
* הרצל חקק, טרגדיה של החמצה. הארץ, מוסף ספרים (מרץ 2000)
* לירן שמריז, "אלו ערגות". מאזנים, כרך פ"ה, גל' 5
* עשהאל, אורה, ערגה גדולה. מאזנים, כרך פ"ה, גל' 3 אוגוסט 2011

## קישורים חיצוניים
* לאה מזור,סונטות על שמונה נשים מקראיות - יוסף כהן אלרן בתוך: ד"ר לאה מזור, על מקרא הוראה וחינוך
* אורה עשהאל "ערגה גדולה" ביקורת בכתב העת "מאזניים".
* מכתב מנשיא המדינה, שמעון פרס ליוסף כהן אלרן על ספרו "והמלאכים שותקים"
* יוסף כהן אלרן בלקסיקון הספרות העברית החדשה.
* יוסף כהן אלרן בפרויקט "סופרים קוראים"
* יוסף כהן אלרן באתר "סימניה.
* סקירות ומאמרים באתר NEWS 1
* עיקרון הכמיהה, בישראל היום.
* הרצל חקק על "עלילות עזות כמוות"
* נוריתה על "שמועות על אושר"

קטגוריה:משוררים ישראלים
קטגוריה:ישראלים ילידי עיראק
קטגוריה:זוכי פרס קוגל
קטגוריה:עולים בשנות ה-1950
קטגוריה:ישראלים שנולדו ב-1943
מסע המשחקים של מכבי חיפה ב-NBA

**מסע המשחקים של מכבי חיפה ב-NBA** הוא מסע משחקי קדם-עונה וראווה מסורתי, שעורכת קבוצת הכדורסל הישראלית מכבי חיפה בארצות הברית וקנדה נגד מספר קבוצות מליגת ה-NBA. המסע כולל בדרך כלל שלושה משחקים ונערך בחודשים ספטמבר-אוקטובר, מעט לפני פתיחת העונה בישראל. מסיבה זו מסע המשחקים גורם לדחיית המשחקים של הקבוצה בליגה המקומית. מכבי חיפה מעולם לא ניצחה בכל 21 המשחקים שלה ב-9 העונות בהן התקיים המסע.

## היסטוריה
המסע הראשון שערכה הקבוצה היה לפני תחילת עונת 2010/2011, ביוזמתו של הבעלים החדש, ג'ף רוזן, אז שיחקה הקבוצה נגד ניו ג'רזי נטס, והפסידה לה 70–108. מאז נערכו עוד 8 מסעות כאלה לארצות הברית, חוץ מבעונת 2011/2012, אז הייתה שביתת שחקנים שדחתה את פתיחת העונה ב-NBA, ובעונת 2020/2021 עקב מגפת הקורונה. כאמור, מכבי חיפה עומדת על מאזן 0–21 במשחקים האלה, כשהתוצאה הממוצעת היא 82.6-114.2, והפרש ממוצע של 31.5 נקודות. הקבוצות מולן שיחקו הכי הרבה הן פורטלנד טרייל בלייזרס, סקרמנטו קינגס וממפיס גריזליס (3 כל אחת). במהלך המשחקים שיחקה הקבוצה נגד שחקנים מפורסמים וידועים, כמו קובי בראיינט מהלוס אנג'לס לייקרס, דמיאן לילארד מהפורטלנד טרייל בלייזרס וסטפן קרי מהגולדן סטייט ווריורס.

## תוצאות המשחקים

## ביקורות נגד מסע המשחקים
מסע המשחקים יצר ביקורות רבות שהופנו כלפיו. ראשית, למסע המשחקים אין חשיבות - לא מקצועית, בניגוד למשחקי הכנה רגילים מול קבוצות בארץ, ולא תדמיתית, כשההפרש הממוצע כל כך גבוה והקבוצה לא ניצחה בכלל, וכנראה לא תנצח בזמן הקרוב. כמו כן, התזמון בו נערכים המשחקים, ספטמבר ואוקטובר, שבדרך כלל יוצאים לפני תחילת העונה בישראל או בדיוק בזמן הזה, גורם לכך שמשחקי הקבוצה נדחים באופן קבוע ו"תוקעים" את לוח הזמנים של הליגה. בנוסף, לפעמים משחקי הליגה של חיפה נערכים זמן קצר אחרי הנחיתה בארץ, מה שגורם לג'ט לג חמור ולהפסדים של הקבוצה. לדוגמה בעונת 2017/2018 הפסידה מכבי חיפה למכבי אשדוד 90-61 במשחק שנערך פחות מ-48 שעות לאחר נחיתתה בארץ.

עם זאת, יש להדגיש את צדדיו החיוביים של המסע: בכל מסע עורכים שחקני הקבוצה מפגשים עם ילדים ונערים מהקהילה היהודית במסגרת המרכז הקהילתי היהודי בארצות הברית. כמו כן, יש נתונים לפיהם כל מסע מניב לקבוצה רווחים של כרבע מיליון דולר שמשלמות קבוצות ה-NBA בשביל המשחקים.

## הערות שוליים

קטגוריה:מכבי חיפה (כדורסל)
קטגוריה:NBA
קארל מאי (כדורגלן)

**קארל מאי** (בגרמנית: **Karl Mai**; 27 ביולי 1928 – 15 במרץ 1993) היה כדורגלן גרמני, ששיחק בעמדת הקשר אחורי. זכה עם גרמניה המערבית במונדיאל 1954.

## ביוגרפיה
מאי נולד בפירט שבגרמניה. הוא היה חלק מהסגל של נבחרת גרמניה המערבית שזכתה במונדיאל 1954. הוא ערך 21 הופעות עבור הנבחרת וכבש שער אחד. במהלך קריירת המועדונים שלו שיחק מאי בקבוצות spVgg פירט ובבאיירן מינכן.

זפ הרברגר, מאמנה של נבחרת גרמניה המערבית אז, השווה את סגנון המשחק של מאי לזה של אנדראס קופר, שחקן שנות השלושים. בגמר מונדיאל 1954 סייע בעצירת שנדור קוצ'יש, חלוץ נבחרת הונגריה שכבש עד הגמר 11 שערים במהלך הטורניר. מאי הצליח ומנע ממנו לכבוש בגמר. גרמניה ניצחה בגמר 2–3 וזכתה במונדיאל ראשון בהיסטוריה.

לאחר הקריירה המקצועית שלו הוא הפך למאמן בשנות ה-60 ואחר כך למאמן בית ספר. בתחילת שנות ה-90 סבל מבעיה בריאות, וכתוצאה מכך נאלצו להסיר את ריאתו הימנית. מאי נפטר ב-15 במרץ 1993 בגיל 64.

## קישורים חיצוניים

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:מאמני כדורגל גרמנים
קטגוריה:כדורגלני באיירן מינכן
קטגוריה:כדורגלני גרויטר פירט
קטגוריה:כדורגלני מונדיאל 1954
קטגוריה:כדורגלני נבחרת גרמניה המערבית
קטגוריה:גרמנים שנולדו ב-1928
קטגוריה:גרמנים שנפטרו ב-1993
מילאן הצ'ה

**מילאן הצ'ה** (בצ'כית: **Milan Heča**; נולד ב-21 במרץ 1991) הוא כדורגלן צ'כי המשחק בעמדת השוער בסלובקו.

## קריירה
ב-31 באוקטובר 2010 ערך הצ'ה את הופעת הבכורה שלו בקבוצת בוגרים, כששיחק במדי סלובקו מליגת העל הצ'כית בהפסד הליגה של קבוצתו 0–1 לסלובן ליברץ. עם זאת, הוא הפך לשוער הראשון של הקבוצה רק בעונת 2013/2014.

ביוני 2018 חתם בספרטה פראג. ב-1 בדצמבר ערך את הופעתו הבכורה בקבוצה נגד קבוצתו הקודמת סלובקו. 

במאי 2023 חזר הצ’ה לסלובקו.

### נבחרת צ'כיה
הצ'ה זומן לראשונה לסגל  במרץ 2022, אך לא שותף ונותר על הספסל במשחק ידידות מול .

## קישורים חיצוניים

## הערות שוליים

קטגוריה:צ'כים שנולדו ב-1991
קטגוריה:כדורגלנים צ'כים
קטגוריה:שוערי כדורגל צ'כים
קטגוריה:כדורגלני ספרטה פראג
קטגוריה:כדורגלני סלובצקו
Discipline (אלבום של ג'נט ג'קסון)

**Discipline** (בעברית: **משמעת**) הוא אלבומה העשירי של הזמרת-יוצרת האמריקאית ג'נט ג'קסון, שיצא לאור ב-26 בפברואר 2008, על ידי חברת התקליטים איילנד רקורדס. זה היה האלבום הראשון (אך גם היחיד) של ג'קסון, אשר יצא לאור על ידי איילנד רקורדס לאחר שהחוזה שלה עם וירג'ין רקורדס הסתיים בעקבות כישלון אלבומה הקודם.

עם יציאתו נכנס האלבום אל המקום הראשון במצעד הבילבורד 200.

## רקע וסוגה
ג'קסון עבדה עם מפיקים רבים על האלבום כמו הזמר דה-דרים, הזמר ני-יו, צמד המפיקים הידוע סטארגייט אשר עבדו עם אמנים רבים כגון ריהאנה, ביונסה וקייטי פרי, טריקי סטיוארט אשר עבד עם אמנים רבים כמו בריטני ספירס, ריהאנה ומריה קארי, הראפר ובן זוגה לשעבר ג'רמיין דופרי אשר גם היה מנהל איילנד רקורדס באותה התקופה, דארקצ'יילד, שיאה טיילור, הזמר ג'ונטה אוסטין ועוד. צמד המפיקים ג'ימי ג'אם וטרי לואיס אשר עבדו עם ג'קסון על כל אלבומיה הקודמים נעדרו מרשימת המפיקים של האלבום.

האלבום הושפע מסגנונות כמו אלקטרו-פופ, האוס ודאנס-פופ ואף מכיל גם R&B והיפ-הופ.

## סינגלים
מהאלבום יצאו ארבעה סינגלים: הראשון הוא "Feedback" אשר יצא בדצמבר 2007. הוא הגיע למקום ה-19 בארצות הברית והיה לשיר הראשון שלה להיכנס לעשרים הראשונים מאז 2001. אם כי שאר השירים מהאלבום לא הצליחו כמו "Feedback". בנוסף לגרסה הרגילה של האלבום יצאה גם לאלבום גרסת DVD הכוללת את האלבום עצמו עם תוספת של קטעי מאחורי הקלעים של צילומי הקליפ לשיר "Feedback" ומאחורי הקלעים של הקלטות האלבום.

## ביקורת
האלבום קיבל ברובו ביקורות חיוביות כאשר המבקרים טענו כי מדובר בשיפור משני אלבומיה הקודמים של ג'קסון. אך למרות הביקורות החיוביות האלבום ספג כישלון מסחרי. אך למרות הכישלון הוא הצליח להגיע למקום הראשון בארצות הברית ובכך הפך לאלבום השישי שלה לעשות זאת.

אם כי לאחר מכן מכירות האלבום צנחו במהירות וקידום האלבום הסתיים כבר ביוני. על מנת לקדם את האלבום יצאה ג'קסון לסיבוב ההופעות "Rock Witchu Tour" בחסות לייב ניישן אשר זכה לביקורות חיוביות. עם תחילת סיבוב ההופעות ג'קסון עזבה את חברת התקליטים שלה באותה תקופה איילנד רקורדס בעקבות כישלון האלבום וחוסר רצון החברה לקדם את האלבום.

## רשימת רצועות

## קישורים חיצוניים

## הערות שוליים

קטגוריה:אלבומי ג'נט ג'קסון
קטגוריה:אלבומים באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי ד'מייל
קטגוריה:אלבומים שהופקו על ידי סטארגייט
קטגוריה:אלבומים שהופקו על ידי רודני ג'רקינס
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת איילנד רקורדס
ג'ו קנינגהם

**ג'וזף קנדריק קנינגהם** (באנגלית: **Joseph Kendrick Cunningham**; נולד ב-26 במאי 1982) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס הראשון של מדינת קרוליינה הדרומית בימי הקונגרס ה-116 של ארצות הברית, בשנים 2019–2021.

## ביוגרפיה
קנינגהם נולד במחוז קולדוול שבקנטקי וגדל בעיר קוטווה שבמערב המדינה. קנינגהם למד במכללת צ'ארלסטון במשך שנתיים לפני שהחל את לימודיו באוניברסיטת פלורידה האטלנטית, שם קיבל תואר ראשון בהנדסה ימית ב-2005. ב-2008 פוטר מעבודתו בעקבות המשבר הכלכלי העולמי. הוא נרשם ללימודי משפטים באוניברסיטת צפון קנטקי וסיים לימודים אלה ב-2011.

ביולי 2017 הודיע קנינגהם על מועמדותו לבית הנבחרים של ארצות הברית מטעם מחוז הקונגרס הראשון של קרוליינה הדרומית. קנינגהם זכה במועמדות המפלגה הדמוקרטית כשהוא גורף 71.5% מקולות הבוחרים. קנינגהם ציפה להתמודד מול נציג המחוז בבית הנבחרים מארק סנפורד, המכהן מטעם המפלגה הרפובליקנית. עם זאת, סנפורד הובס בבחירות המקדימות במפלגה הרפובליקנית בידי חברת בית המחוקקים של קרוליינה הדרומית קייטי ארינגטון. ביום הבחירות הכלליות גבר קנינגהם על ארינגטון ברוב זעום של 50.6%. הייתה זו הפעם הראשונה מאז 1986 בה קרוליינה הדרומית מיוצגת בבית הנבחרים בידי חבר המפלגה הדמוקרטית.

בהצבעתו הראשונה בבית הנבחרים, מיאן קנינגהם לתמוך בננסי פלוסי בבחירות לתפקיד יושב ראש בית הנבחרים של ארצות הברית. קנינגהם הצטרף לקואליציית "הכלבים הכחולים", קבוצה של דמוקרטים מתונים ושמרנים. קנינגהם היה אחד הדמוקרטים הבודדים שהתנגדו לפתיחת הליך הדחה נגד נשיא ארצות הברית דונלד טראמפ בעקבות מעורבותו בפרשת אוקראינה-טראמפ, וטען כי חיפזון מפלגתי להדיח את הנשיא הוא רע למדינה. עם זאת, ב-31 באוקטובר 2019, קנינגהם הצביע בעד החלטה הקובעת כללים להמשך הליך ההדחה של דונלד טראמפ.

ב-4 בנובמבר 2020 הפסיד בבחירות לכהונה שנייה בבית הנבחרים לננסי מייס, מועמדת המפלגה הרפובליקנית. כהונתו הסתיימה עם התפזרות הקונגרס ה-116 של ארצות הברית. ביוני 2022 נבחר קנינגהם למועמד המפלגה הדמוקרטית בבחירות לתפקיד מושל קרוליינה הדרומית, ובבחירות הכלליות בנובמבר הפסיד למושל המכהן הנרי מקמסטר.

## קישורים חיצוניים

* 

* 

## הערות שוליים

קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:בוגרי האוניברסיטה האטלנטית של פלורידה
קטגוריה:אמריקאים שנולדו ב-1982
מאמדו אצ'יי

**מאמדו אצ'יי** (באנגלית: **Mamoudou Athie**; נולד ב-25 ביולי 1988) הוא שחקן קולנוע וטלוויזיה אמריקאי. הוא ידוע בשל משחקו בסרטים "המעגל", "חנות חדי הקרן", סרטו של ג'ייסון רייטמן "המועמד המוביל" ובסדרת האימה "ארכיון 81" מבית נטפליקס. 

## ביוגרפיה
מאמדו אצ'יי נולד ב-25 ביולי 1988 במאוריטניה. אביו היה דיפלומט שקיבל מקלט מדיני והיגר לארצות הברית כאשר אצ'יי היה בן שישה חודשים. 

הוא גדל בעיר ניו קרולטון , מרילנד והוא בוגר לימודי תואר ראשון בחוג לדרמה של אוניברסיטת ייל.

## קריירה
בשנת 2015 קיבל את תפקידו הראשונים, בסרט הדרמה הביוגרפי "הנסיין" לצדם של פיטר סארסגארד ווינונה ריידר ותפקיד אורח בסדרת הטלוויזיה הפוליטית "מזכירת המדינה" מבית CBS. 

את תפקידו הגדולים קיבל שנה לאחר מכן ב-2016 במספר סרטים וסדרות טלוויזיה אמריקאים ביניהם: סדרת הטלוויזיה של נטפליקס "גט-דאון" בתור המוזיקאי גראנדמאסטר פלאש. בשנת 2017 שיחק בסרט המתח "המעגל" לצדם של אמה ווטסון וטום הנקס, המבוסס על ספר בעל אותו שם מאת דייב אגרס, בסרט "פאטי קייקס" ובסרטה של ברי לארסון "חנות חדי הקרן" בדמותו של וירג'יל, כמו כן בסרט "אחוז אחד יותר לח" כג'ק והצטרף לצוות השחקנית הראשי בעונתה השנייה של הסדרה "העיקוף" מבית רשת TBS, בתור סוכן משטרתי בשם קארל. 

בנוסף הוא לוהק לסרט המדע הבדיוני "מתחת למים" שיצא במהלך שנת 2020 ולסרט "עולם היורה: עולם חדש" של קולין טרוורו, בתור המדען ראמזי קול.

בשנת 2022 שיחק את הדמות הראשית בסדרת האימה והמסתורין של נטפליקס "ארכיון 81" בתור דן טרנר, ארכיונאי המשקם קלטות וידאו פגומות. 

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:בוגרי בית הספר לדרמה של אוניברסיטת ייל
קטגוריה:מאוריטנים
קטגוריה:מהגרים לארצות הברית
קטגוריה:אמריקאים שנולדו ב-1988
לקסה דויג

**אלקסנדרה לקסיונס-דויג** (באנגלית: **Alexandra Lecciones-Doig**; נולדה ב-8 ביוני 1973) היא שחקנית קנדית. כיכבה בתפקיד אנדרומדה בסדרת המדע הבדיוני האמריקאית-קנדית "אנדרומדה".

## חיים אישיים
נולדה בטורונטו שבאונטריו לגלוריה לקסיונס, אחות מוסמכת שהיגרה לקנדה מהפיליפינים, ולדייוויד דויג, מהנדס קנדי.

כילדה התאמנה בהתעמלות אמנותית. וכנערה למדה את שפת הסימנים האמריקאית, לדבריה היא קיבלה השראה להפוך לשחקנית בגיל תשע לאחר שצפתה בהפקה תיאטרון של פורגי ובס.

ב-2003 נישאה למייקל שנקס. לזוג שני ילדים משותפים.

## פילמוגרפיה

## קישורים חיצוניים

קטגוריה:שחקניות קולנוע וטלוויזיה קנדיות
קטגוריה:קנדים ממוצא פיליפיני
קטגוריה:קנדיות שנולדו ב-1973
יחידת שחר

**יחידת שחר** היא בית התוכנה למערכות ארגוניות לניהול ותמיכת הלחימה של צה"ל, לשעבר תחת יחידת לוטם וכיום תחת חטיבת בינה באגף התקשוב. מפקדתה הנוכחית היא אל"ם ריטה רייך.
היחידה אחראית ליזום, לפתח וליצור שרותי תוכנה ארגוניים וכן לחקור ולמצות מבצעית את המידע הארגוני והלוגיסטי של צה"ל, כל זאת במטרה להעלות את הכשירות והמוכנות, להביא להתייעלות משאבית ובירוקרטית ולשפר את חוויית השירות בצה"ל.

## הקמה
**שחר** הוקמה ב־3 באפריל 2019, כאשר התפצלה מתוך מחלקות מצפ"ן בלוטם – החטיבה להתעצמות טכנולוגית מבצעית.
יחידת שחר ממשיכה את דרכה של **מחלקת לשם** ההיסטורית שהיוותה בית התוכנה למערכות ניהוליות ותומכות לחימה בצה"ל (משאבי אנוש ולוגיסטיקה). המחלקה נוצרה בעת מיזוג שתי יחידות נפרדות בשנת 2005:
***יחידת [[ממכ"א]]** (מרכז מיכון כוח אדם) - האחראית על מערכות ניהול כוח האדם
***יחידת ממט"ל** (מרכז מחשוב טכנולוגי לוגיסטי) - האחראית על ניהול משאבי המערכת, האחזקה והלוגיסטיקה, אשר הייתה שייכת לחיל התחזוקה, עד למיזוג בשנת 2005

## תגי יחידות היסטוריות

|תג יחידה של לשם
קובץ:Lotem MaMKA.png|תג יחידה של ממכ"א (מרכז מיכון כוח האדם)
קובץ:Mamtal.png|תג יחידה של מענ"א/ממט"ל (מרכז מחשוב טכנולוגי לוגיסטי)


## אופי השירות והמשרתים
בשחר משרתים חיילים, קצינים ואזרחים עובדי צה״ל ממגוון מקצועות המחשב של אגף התקשוב - אנשי DevOps, עתודאים מהנדסי תוכנה ומדעי המחשב, מהנדסי נתונים, תוכניתנים, מהנדסי מערכת, מנתחי מערכות, בודקי תוכנה, מיישמי ERP ועוד, בתפקידים שונים: מחקר ופיתוח, עיצוב תוכנה ומערכות, ארכיטקטורת תוכנה, ניתוח מערכות, הנדסת מערכת, ניהול פרויקטים ותפקידי פיקוד שונים.

היחידה מפוזרת בין מספר בסיסים ומתוכננת לעבור במרוכז לקריית התקשוב שבבאר שבע, במסגרת תוכנית העתקת בסיסי צה"ל לנגב.

## תחומי עיסוק
שחר מפתחת פתרונות תוכנה מתקדמים לכלל הצרכים המטכ"ליים והרב-זרועיים של צה"ל, בדגש על פתרונות דיגיטל ומערכות ארגוניות.

* **מערכות ארגוניות**
: מערכות אלו משרתות את גופי המטה, הזרועות ותומכי הלחימה של צה"ל.
* **ניהול תשתית**
:היחידה מנהלת תשתיות בעננים ציבוריים באמצעות ״פרויקט נימבוס״.
* **מיצוי מידע**
:ביצוע מחקרי מידע מתקדמים והנגשת תובנות מועילות למפקדים ולחיילים דרך מערכות המידע הארגוניות והדיגיטליות
* **פתרונות דיגיטל**
: פתרונות לשיפור חוויית השירות בצה״ל.
* **שיתופי פעולה רב-זרועיים**
: שחר מקדמת, כחלק מיחידת לוטם, שיתופי פעולה טכנולוגיים עם בתי התוכנה השונים של זרועות צה"ל.

## מפקדי שחר

## הוקרה והערכה
בפברואר 2020 כתב הרמטכ"ל אביב כוכבי ליחידה מכתב הערכה מטעם הרמטכ"ל על .

בספטמבר 2020 נבחרה היחידה כיחידה מצטיינת באגף התקשוב וההגנה בסייבר לשנת העבודה 2020 מטעם ראש אגף התקשוב אלוף ליאור כרמלי על .

## קישורים חיצוניים
* 
* עמי רוחקס דומבה, היחידה שמפתחת לצה"ל מערכות ארגוניות ותפעוליות, באתר "IsraelDefense״, 18 באוגוסט 2020.
* עמי רוחקס דומבה, מפתחים את הדיגיטל של צה"ל, באתר "IsraelDefense״, 25 בספטמבר 2020.
* עינב גרינברג כהן, הכירו את "המפתחים" - החיילים שמכניסים את צה"ל לתוך הטלפון שלכם, באתר צה"ל, 4 באוקטובר 2020.

## הערות שוליים

קטגוריה:המחשוב בצה"ל
קטגוריה:אגף התקשוב
שחר
אריק נאדסן

**אריק קנת' וויליאם נאדסן** (באנגלית: **Erik Kenneth William Knudsen**; נולד ב-25 במרץ 1988) הוא שחקן קנדי.

## ביוגרפיה
נאדסן נולד ב-25 במרץ 1988 בטורונטו, בירת פרובינציית אונטריו, בקנדה.

## פילמוגרפיה

### קולנוע

### טלוויזיה

## 5קישורים חיצוניים

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:קנדים שנולדו ב-1988
יומנו של חנון - בית ההריסות

**יומנו של חנון - בית ההריסות** (באנגלית: **Diary of a Wimpy Kid: Wrecking Ball**) הוא הספר ה-14 בסדרת הספרים יומנו של חנון של הסופר והמאייר האמריקאי ג'ף קיני. הספר יצא לאור בעברית בשנת 2019 בתרגומו של ארז אשרוב בהוצאת כנרת.

## תקציר העלילה
אמו של גרג הפלי מודיעה לו שהוא צריך להיפטר מחלק מהדברים והצעצועים שהוא אגר במהלך השנים. גרג ישר חושב על דרך בה זה ישתלם לו, וחושב על מכירת חצר בה הוא יוכל להרוויח כסף. אך הדברים לא הולכים כמצופה, וגרג מבקש את עזרתו של ראולי ג'פרסון, חברו הטוב ביותר, שישמור על שאר הדברים. בסופו של דבר, מבול הורס את התוכניות של השניים ומאלץ את גרג להכניס את הדברים פנימה ובכך נגמרת מכירת החצר.

בהמשך הספר, דודה רבתא ריבה מתה ומורישה למשפחה סכום כסף מסוים. לגרג, אביו, ואחיו הגדול, רודריק, תוכניות שונות וגדולות מה לעשות עם הכסף, אך אמו של גרג מודיעה שמפני שהיא היחידה שהתייחסה אל הדודה כשהיא הייתה בחיים, היא מחליטה מה לעשות עם הכסף, וזה להרחיב את המטבח בדירה. בהתחלה, המשפחה עצמה מנסה לעשות את ההרחבה, אך לאחר שהם לא מצליחים להתמודד עם זה הם שוכרים את שירותם של פועלים מקצועיים וגרג מנסה לעזור להם, ללא הצלחה. לאחר שההרחבה בעיצומה, מפקח הבנייה מגלה שכל המבנה קרוב מדי בכמעט מטר שלם לשטח של גברת טאטל, השכנה. גברת טאטל לא נותנת את אישורה להקמת המבנה קרוב לשטחה, והמבנה נהרס.

לאחר מכן, ציונים נמוכים של גרג ושל שאר כיתתו עלולים לגרום לכך שבית הספר בו הוא לומד יאבד את המימון, זה מדאיג את אמו של גרג והיא חושבת שהמשפחה תאלץ לעבור דירה על מנת שיוכלו להיות משויכים לבית ספר טוב יותר. הם מוצאים בית שנראה בעיני כולם כחלומי, ולכן מתחילים בניסיונות למכור את ביתם הנוכחי כדי שיוכלו לממן את רכישת הדירה. במקביל, גרג מרגיל את ראולי לרעיון שהם יעזבו, והוא מקבל את זה באופן קשה.
בסופו של דבר, רצף של תאונות בנוסף לביטול המכירה של הדירה הנוכחית, מוביאה לכך שמשפחת הפלי נשארת בביתה הנוכחי.

## דמויות

### דמויות ראשיות
* **גרגורי (גרג) הפלי**: גיבור הספר, נער מתבגר.
* **סוזן הפלי**: אמא של גרג, רודריק ומני.
* **פרנק הפלי**: אביהם של גרג, רודריק ומני.
* **ראולי ג'פרסון**: חברו הטוב ביותר של גרג.

### דמויות משניות
* **רודריק הפלי**: האח הגדול של גרג ומני, בעל להקה.
* **מני הפלי**: האח הקטן של גרג ורודריק.
* **גברת טאטל**: השכנה של משפחת הפלי.

## קישורים חיצוניים
* 
* 

בית ההריסות
קטגוריה:יומנו של חנון: ספרים
ג'סיקה פארקר קנדי

**ג'סיקה פארקר קנדי** (באנגלית: **Jessica Parker Kennedy**; נולדה ב-3 באוקטובר 1984) היא שחקנית קנדית יהודייה. התפרסמה בתפקידה בתור מליסה גליסר בסדרה "המעגל הסודי", בתפקידה בתור מקס בסדרה "מפרשים שחורים" ובתור נורה וסט-אלן בסדרת גיבורי העל "הפלאש" מבית DC קומיקס.

## ביוגרפיה
קנדי נולדה בעיר קלגרי, אלברטה בקנדה. בת יחידה לאם חד הורית יהודייה לבנה ולאב שחור. היא סיפרה שלא היו מספיק "אנשים של צבע" בסביבתה בילדותה, והיא הייתה חברה של הילדה השחורה היחידה בבית הספר שלה. היא נמשכה לחברויות עם אנשים שחורים אחרים מאוחר יותר כאמצעי למציאת קהילה.

קנדי גדלה וחונכה כיהודייה.

## קריירה
בשנת 2006 שיחקה לראשונה בסרט טלוויזיה מבית ABC Family; "סנטה בייבי" בכיכובה של ג'ני מקארתי. בשנת 2008 שיחקה את דמותה של תמי בסרט "עוד סיפור סינדרלה" שיצא ישירות ל-DVD ב-16 בספטמבר 2008. באותה שנה גילמה את נבלת-העל פלסטיק / בט סנס סוצ'י בסדרה "סמולוויל" של רשת הטלוויזיה The CW, המבוססת על דמותו של גיבור-העל סופרמן של חברת DC קומיקס. בשנת 2009 שבה לשחק בסרט ההמשך "סנטה בייבי 2" שהוקרן בבכורה בערוץ ABC Family ב-13 בדצמבר 2009.

קנדי לוהקה במקור לסדרת דרמת הריגול של ג'יי ג'יי אברמס "סמויים", כאחותה הצעירה של הדמות הראשית (בגילומה של גוגו אמבתה-רו) אך הוחלפה מאוחר יותר על ידי מקיה קוקס.

בשנת 2011 קנדי גילמה את מליסה גליסר בסדרה "המעגל הסודי" של רשת The CW, עד שהתוכנית בוטלה לאחר עונה אחת במאי 2012.

בינואר 2014 החלה לגלם את דמותה של מקס הזונה השאפתנית בסדרת הטלוויזיה התקופתית של רשת Starz; "מפרשים שחורים" המהווה פריקוול לאירועי הספר "אי המטמון" מאת רוברט לואיס סטיבנסון. קנדי שיחקה את אחת הדמויות הראשיות בסדרה במשך כל ארבע העונות עד לסיומה באפריל 2017.

בשנת 2017, קנדי הצטרפה ליקום החץ של רשת The CW, והחלה להופיע בתור נורה וסט-אלן בעונתה הרביעית של סדרת הלייב אקשן "הפלאש" המבוססת על חוברות הקומיקס "פלאש" מבית DC קומיקס ועל דמותו של בארי אלן. דמותה קודמה לתפקיד קבוע בעונה החמישית. מאז היא חזרה כדמות חוזרת לעונה השביעית והשמינית.

## חיים אישיים
מתגוררת מאז 2021 בלוס אנג'לס עם בן זוגה השחקן הישראלי-אמריקאי, רונן רובינשטיין. הזוג התחתן באוגוסט 2022.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה קנדיות
קטגוריה:קנדיות שנולדו ב-1984
רכס סטאוורצי

**רכס סטאוורצי** או **רכס סטאוורסקי** (באנגלית: **Stavertsi Ridge**; בבולגרית: **Ставерски хребет**) הוא רכס הרים מכוסה קרח בחצי האי אלבנה, באי בראבנט בארכיפלג פאלמר, שבאנטארקטיקה.  

שיא גובהו של הרכס (הר קאבזה) מתנשא לגובה של 1,150 מטרים מעל פני הים. 

אורכו של הרכס 11 ק"מ בכיוון מזרח-מערב ו-4.7 ק"מ בכיוון צפון-דרום.

אוכף ויאמאטה מחבר את הרכס להרי סטריבוג שממערב לו.

הרכס מתנשא מעל קרחון פארה שמצפון-מערב לרכס. 

קרחון צ'ומרנה מנקז את המורדות הצפוניים של הרכס; וקרחון גריגורוב מנקז את המדרונות הדרומיים של הרכס.

## היסטוריה
### מיפוי הרכס

הרכס מופה לראשונה על ידי סוקרים בריטיים בשנת 1980 ושוב בשנת 2008.

### מקור השם

הרכס נקרא על שם הכפר סטברצי שבצפון בולגריה.

[מרכז|ממוזער|700x500 פיקסלים|ה[בראבנט (אי, אנטארקטיקה)|אי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת

* הגאזט האנטארקטי הבולגרי 

## קישורים חיצוניים

* רכס סטאוורצי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הרכס, תוך סימון אתרים נוספים באזור באתר copernix

## הערות שוליים

קטגוריה:בולגריה באנטארקטיקה
סטאוורצי
גביע המדינה בכדורגל לנערות

**גביע המדינה בכדורגל לנערות** הוא המפעל השני בחשיבותו בכדורגל לנערות בישראל אחרי אליפות המדינה לנערות.

## השיטה
משחקי המפעל משוחקים בשיטת נוקאאוט, כאשר המנצחת עולה לשלב הבא והמפסידה מודחת מהמפעל. במפעל יכולות להשתתף כל קבוצות הכדורגל לנערות הרשומות בהתאחדות לכדורגל. במפעל מתקיימים מספר סיבובים לפי מספר הקבוצות שנרשמות באותה עונה. המפגשים בכל סיבוב נקבעים על ידי הגרלה, בה נקבעת גם הקבוצה המארחת את המשחק.

## מחזיקות הגביע
הטבלה הבאה מסכמת את כלל גמרי גביע המדינה בכדורגל לנערות. בסוגריים מסומנת תוצאת המשחק בסיום 120 דקות ופנדלים.

## טבלת גביעים

## ראו גם
* כדורגל נשים בישראל
* ליגת הנערות בכדורגל

## קישורים חיצוניים
* גביע המדינה לנערות באתר ההתאחדות לכדורגל בישראל

## הערות שוליים

קטגוריה:תחרויות כדורגל בישראל
ישראל
קטגוריה:ישראל: תחרויות כדורגל נשים
תל עין גב

**תל עין גב**, הידוע גם כ**ח'רבת אל עשאק**, הוא תל ואתר ארכאולוגי הנמצא בקיבוץ עין גב על החוף המזרחי של הכנרת, כ-2.5 קילומטרים מסוסיתא. התל מתנשא לגובה של 5 מטרים מעל סביבתו בחלקו הצפוני ומשתפל דרומה. גובהו נמוך יחסית, מאחר שלא נבנה על גבעה טבעית. שטחו כ-30 דונם. בשנת 1961 ערך באתר בנימין מזר חפירת הצלה. בין השנים 1990–2004 התקיימו באתר עשר חפירות שאורגנו על ידי תאגיד של אוניברסיטאות יפניות. החפירות העלו כי האתר היה מיושב מהמאה ה-10 ועד המאה ה-2 לפנה"ס. ראשית היישוב בעיר תקופת הברזל שלה עיר עליונה והייתה מוגנת על ידי חומת סוגרים. במאה ה-8 נחרבה העיר, ככל הנראה על ידי ממלכת אשור. באתר התקיימו יישובים בתקופה הפרסית, ההלניסטית והרומית. על דעת חוקרים מסוימים, יש לזהות את האתר עם אפק מספר מלכים.

## זיהוי
את הזיהוי עם העיר המקראית "אפק" הציע משה כוכבי, מנהל חפירות האתר, כמו גם משה דותן. זהו אתר קרב בו הכה המלך הישראלי אחאב את בן-הדד השני הארמי. עד אז הזיהוי המקובל לעיר המקראית היה פיק הנמצאת כ-6 קילומטרים מזרחה, שם נמצאו שרידים אך ורק מהתקופה הרומית ואילך. החוקרים מאמינים שהשם "פיק" הוא למעשה שיבוש של "אפק" שבתל עין גב, שהועתקה בתקופה הרומית למקום חדש מזרחה, על אפיק נהר עין גב. סברה זה נתמכת גם בעובדה שתל עין גב והאתר בפיק שניהם שוכנים על נחל עין גב (ואדי פיק).

## תולדות האתר
העיר בעין גב הוקמה כעיר מבוצרת בתחילת תקופת הברזל II המקבילה לתקופת המלוכה של ישראל. הקמת העיר התרחשה בין מאה ה-10 למאה-9 לפנה"ס, לאור החרסים שנמצאו בין חומותיה. עוביה של החומה הפנימית 1.7 מטר, ושל החיצונית 1.5 מטר. בין החומות מרווח של 2 מטר, כך שעובי מערכת הביוצרים הכולל הוא 5.2 מטר. החומות היו עשויה אבני בזלת והקיפו ככל הנראה בצורת מלבן את העיר העליונה אשר שימשה כנראה כמרכז מנהלי, בדומה לאתרים אחרים כמו שומרון ותל יזרעאל. העיר התחתית נמצאת במורד התל שבחלקו הדרומי, מקום המכוסה היום בבתי מגורים של קיבוץ עין גב המודרני. חומה זאת אופיינית לתקופה המקבילה למלכות שלמה. סמוך לחומה נמצא מבנה-מחסנים ובו אולמות ארוכים. ארכו 18 מטרים. במאה ה-8 לפנה"ס הוקם מבנה חדש הכולל בתוכו שני מתחמים שבתוכם שורות של עמודי תמך, בדומה למבנה שנמצא בתל הדר הסמוך. העיר חרבה במאה ה-9 לפנה"ס והוקמה מחדש עם תוכנית אחרת. החומה שופצה ונסמכה על חורבות חומת הסוגרים הקודמת. נמצא מבנה מעיר זאת שבו היו כלי פולחן וסמוך אליו נמצא קנקן שעליו כתוב באותיות ארמיות "לשקיא". מבחינה לשונית, הכתב הוא מאמצע המאה ה-9 ופירושו "לשר המשקים". רוב החרסים באתר אופייניים לארץ ישראל הצפונית אך נמצאו מספר חרסים ממקור ארמי. בחלקו הצפון מערבי של האתר נחשפו שרידי מצודה אדירה, שגודלה 60 על 60 מטרים, עובי קירותיה מטר וחצי וחלקם נשתמרו לגובה של 4 מטרים ויותר. העיר חרבה עם הכיבוש האשורי בשנת 732 לפנה"ס.

בתקופה הפרסית האתר היה מיושב ונמצאו חרסים המתוארכים למאה ה-5 לפנה"ס. היישוב עמד נטוש במשך כמה מאות שנים והוקם בו יישוב המתוארך למאה ה-2, התקופה ההלניסטית, בו בתי מגורים גדולים המסודרים על פי תוכנית ויושבים על טרסות.

## לקריאה נוספת
* אפרים שטרן, "האנציקלופדיה החדשה לחפירות ארכאולוגיות בארץ ישראל", כרך 3, החברה לחקירת ארץ ישראל ועתיקותיה, משרד הביטחון - הוצאה לאור, כרטא ירושלים, 1992

## הערות שוליים

קטגוריה:אתרים ארכאולוגיים בארץ ישראל
קטגוריה:תקופת הברזל
עין גב
קטגוריה:עין גב
אלוהי הפסנתר

**אלוהי הפסנתר** הוא סרט דרמה ישראלי אותו כתב וביים איתי טל בכיכובה של נעמה פרייס.

הסרט עלה לאקרנים בישראל בנובמבר 2019.

## תקציר העלילה
**ענת** (נעמה פרייס) היא מוזיקאית המתקשה לעמוד בסטנדרטים המוזיקליים הנוקשים של אביה. הלחנת יצירה היא פסגת שאיפותיה, שמעולם לא הצליחה לממש.

כאשר ענת מגלה שהיא בהיריון, היא תולה את כל תקוותיה להצלחה בעובר הנמצא ברחמה. גם כשזה נולד חירש, זה לא עוצר אותה מלנסות להגשים דרכו את שאיפותיה המוזיקליות והיא נוקטת באמצעים קיצוניים כדי להופכו למלחין שייחלה לו.

כשהפסנתרן שגידלה איננו סר למרותו של הסב, תהילתו כבר איננה מובטחת. בפעם הראשונה בחייה, ענת תיאלץ להתעמת עם אביה.

## שחקנים ודמויות
* נעמה פרייס - ענת
* זאב שמשוני - אריה
* אנדי לוי - עידן
* רון ביטרמן - חנן
* שמעון מימרן - רפאל
* לאורה ריבלין - אור
* אלי גורנשטיין - ברוך
* עמי ויינברג - אברי
* עזרא דגן - יואל
* אלון אופנהיים - דרור

## הפצה
עוד בטרם הקרנת הבכורה העולמית ברוטרדם (הולנד), נמכר הסרט במכירה מוקדמת לחברת Film Republic ו-Lime Light להפצה באוסטרליה וניו זילנד. לאחר הבכורה נמכר ל- Film Movement (ארצות הברית), Joint Entertainment (טאיוואן), HBO Central Europe (אירופה), Mont Blanc (ארגנטינה, פרגוואי, אורוגוואי וצ'ילה), Haulu (סין, הונג קונג ומקאו). בנוסף יצא הסרט להקרנה באנגליה בהפצת הפסטיבל היהודי. בישראל מופץ הסרט על ידי טרנספקס הפקות.

בין הפסטיבלים הבולטים בהם השתתף: רוטרדם, באפיסי (ארגנטינה), מוסקבה, ירושלים והפסטיבל הישראלי בלוס אנג'לס.

## פרסים ומועמדויות
* פסטיבל B3 (פרנקפורט) - זוכה פרס הסרט הטוב ביותר
* פסטיבל ירושלים - זוכה פרס השחקנית הטובה ביותר
* רוטרדם - מועמד לפרס Big screen award
* סנטיאגו - מועמד לפרס Grand jury
* באפיסי - מועמד לפרס הסרט הטוב ביותר

## קישורים חיצוניים

* 
* סיקור הבכורה ברוטרדם באתר screen daily 
* ריאיון עם הבמאי איתי טל באתר screen daily 
* ביקורת על הסרט באתר האוסטרלי Switch 
* ראיון במגזין הצרפתי Polyester 
* ביקורת בעיתון הארגנטינאי Pagina12 
קטגוריה:סרטי 2019
קטגוריה:סרטים בעברית
קטגוריה:סרטים ישראליים עצמאיים

קטגוריה:סרטים עצמאיים
קטגוריה:סרטים ישראליים משנת 2019
מאושרים

"**מאושרים**" הוא סינגל של צמד הפזמונאים והמפיקים הישראלי דולי ופן. השיר יצא לאור ב-6 באוקטובר 2019, בשיתוף הזמרים לירן דנינו ונועה קירל, על ידי חברת התקליטים NMC יונייטד אנטרטיינמנט.

## רקע וכתיבה
השיר נכתב, הולחן והופק על ידי דולב רם ופן חזות, השיר משלב את סגנונות הקאנטרי והפופ. עם יציאתו נכנס השיר אל המקומות הראשונים במצעד השבועי של מדיה פורסט ובמצעד הרשמי של גלגלצ. בעקבות הצלחתו של השיר, הוא גם זכה לגרסה אקוסטית שגם אותה ביצעו קירל ודנינו.

יוסי חרסונסקי העניק לשיר ביקורת מעורבת ונתן לשיר כשלושה וחצי כוכבי זהב.

## וידאו קליפ
הווידאו קליפ המלא שיצא עבור השיר, בוים על ידי לירן סגל, והועלה לערוץ היוטיוב של דולי ופן ב-6 באוקטובר 2019, בסמוך לצאתו כסינגל. בקליפ ניתן לראות את דנינו וקירל ביחד עם רם וחזות נוסעים במכונית באמצע המדבר.

## הופעות חיות
קירל הופיעה עם השיר בטקס הדלקת המשואות ה'תש"ף, ללא דולי ופן ודנינו.

## מיקומי שיא

## קישורים חיצוניים
* 
* לדף השיר באתר הספרייה הלאומית
* 
* 

## הערות שוליים

קטגוריה:לירן דנינו
קטגוריה:נועה קירל
קטגוריה:שירי דולי ופן
קטגוריה:שירי לירן דנינו
קטגוריה:שירי נועה קירל
קטגוריה:דואטים
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:שירים על אושר
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת NMC יונייטד אנטרטיינמנט
אוכף ויאמאטה

**אוכף ויאמאטה** (באנגלית: **Viamata Saddle**; בבולגרית: **седловина Виамата**) הוא אוכף המכוסה בקרח באי בראבנט בארכיפלג פאלמר, שבאנטארקטיקה.

גובהו של האוכף 600 מטרים מעל פני הים.

האוכף מחבר את רכס סטאוורצי שממזרח - צפון-מזרח לאוכף עם הרי סטריבוג שבמערב - דרום-מערב לו.

האוכף הוא חלק מקו פרשת הקרחונים שבין קרחון פארה שמצפון-מערב לאוכף, לכיפת הקרח המנוקזת לכיוון מזרח - דרום-מזרח אל מפרץ היל.

האוכף ממוצא 6.53 קילומטרים דרומית - דרומית-מזרחית מגבעת וירכו; 3.35 קילומטרים דרומית-מערבית מהר קאבזה; 7.67 קילומטרים מערבית - צפונית-מערבית מנקודת פטרוב; ו-1 קילומטר צפונית - צפונית-מזרחית מפסגת רג'יאנום.

## היסטוריה
### מיפוי האוכף

הרכס מופה לראשונה על ידי סוקרים בריטיים בשנת 1980 ושוב בשנת 2008.

### מקור שמו

האוכף נקרא על שם היישוב הרומי העתיק ויאמאטה שבדרום בולגריה.

[מרכז|ממוזער|700x500 פיקסלים|ה[בראבנט (אי, אנטארקטיקה)|אי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת

* הגאזט האנטארקטי הבולגרי 

## קישורים חיצוניים
* אוכף ויאמאטה באתר הגאזט האנטארקטי המשווה SCAR של ממשלת אוסטרליה
* צילום לוויין של אזור האוכף, וסימון האתרים בקרבתו באתר copernix

## הערות שוליים

קטגוריה:בולגריה באנטארקטיקה
ויאמאטה
מלון הר הכרמל

ממוזער|250x250px|נוף המלון
ממוזער|300x300px|חדר האוכל במלון, 2010
**מלון הר הכרמל** (נקרא בהקמתו **מלון טלטש** ולאחר מכן נקרא **מגידו** ו**בנדורי**) היה בית מלון שנפתח בשנת 1935 ברחוב דרך הים 103 בשכונת כרמל מערבי בחיפה. המלון נוסד על ידי מרים מטילדה טלטש, ועוצב על ידי האדריכל לאופולד קרקואר. מבנה המלון הופקע מספר פעמים לשימושים שונים ושימש כבית הבראה של שירותי בריאות כללית. בשנת 2013 המלון נסגר בעקבות בניית מלונות חדשים באזור. מבנה המלון נחשב כאתר מורשת בישראל.

## היסטוריה
בשנת 1935, המלון נפתח בשם "מלון טלטש" בניהולה של מרים מטילדה טלטש, אלמנה שעלתה לארץ ישראל מווינה בשנת 1927. המלון נבנה לפי עיצובו של האדריכל לאופולד קרקואר, אשר טלטש גייסה כסף רב כדי להזמין אותו. המלון היווה פנינה ארכיטקטונית מפני שנבנה בשמונה חודשים וחצי בסכום של 30,000 ל"פ.

עם פרוץ מלחמת העולם השנייה בשנת 1939, הפקיעו הבריטים את המבנה והפעילו בו, בניהולו של ברנרד לו מונטגומרי, את המכללה לפיקוד ומטה של הכוחות הבריטיים. כמו כן, הבריטים הכריזו שאזור המלון הוא "אזור ביטחון". למרות שהמלון הופקע, טלטש המשיכה להפעיל אותו.

כשהבריטים עזבו את האזור, המלון שימש כמטה של ארגון ההגנה בחיפה בעת הקרב על חיפה במסגרת מלחמת העצמאות, וממנו יצאו כוחות חטיבת כרמלי למשימתם. בנוסף, בזמן המלחמה לנו ילדי קיבוץ עין גב ואימותיהם במסגרת פעילות של ועד הקהילה העברית. בתקופות המלחמה המלון שימש גם כמעון לעולים שעלו במסגרת העלייה ההמונית.

לאחר שהמדינה עזבה את המלון, טלטש, שהייתה מבוגרת מידי לניהול המלון, מכרה את הנכס לקבוצת משקיעים אשר נתנו לו את השם "מגידו". החל משנת 1956 עד שנת 1984, שימש מבנה המלון כבית הבראה של שירותי בריאות כללית בשם "בנדורי".

שם המלון שונה ל"מלון הר הכרמל", אך לא הצליח להגיע לשגשוג בעקבות בניית מלונות חדשים במקומות טובים יותר, ולכן בשנת 2013 נסגר. נכון לשנת 2025 מבנה המלון נטוש ושומם.

## שירותי המלון
המלון, המשקיף אל יערות הכרמל ומפרץ חיפה, הציע בשנותיו הראשונות אולם אירועים וחדר אוכל גדול במיוחד, שלתקופה היה מקום התכנסות לאירועים ומסיבות. בשנותיו המאוחרות המלון הציע חדרים מרווחים, מסעדה, ספא, מועדון בריאות וספורט, מרפסות שיזוף ובריכה.

## אירועים וציוני דרך
* בזכות הפעילות הרבה במלון, פותח האזור באמצעות סלילת כביש ממרכז הכרמל והפעלת שירות מוניות סדיר.
* בפסח 1954, חזן המלון בליל הסדר היה אברהם וילקומירסקי.
* פסטיבל הסרטים הבינלאומי חיפה, פסטיבל הסרטים הראשון של מדינת ישראל, נערך לראשונה במלון.
*הקליפ לשיר "עולה ויורד" בביצוע נעם רותם ובכיכובו של ליאור דיין צולם במלון.

### פרשת האנטנות הסלולריות
בשנת 2005, הוצבו על גג המלון אנטנות סלולריות, כאשר חלק מהן הוצבו באופן חוקי וחלק לא. בעקבות הצבת האנטנות תושבי האזור יצאו להפגנה, כמו כן ירד ערך הדירות.

## ראו גם
* נוף חנה

## קישורים חיצוניים

* סיבוב במלון טלטש הנטוש – 80 שנה להקמתו, באתר חלון אחורי
* סרטון המציג את המלון הנטוש, באתר יוטיוב

## הערות שוליים

קטגוריה:אתרי מורשת במחוז חיפה
הר הכרמל
הר הכרמל
שלמה ויסבליט

**שלמה ויסבליט** (24 בנובמבר 1930 – 8 באוקטובר 2021) היה איש חינוך, חוקר, כותב ומרצה בתחומי התנ"ך, היהדות, השירה העברית ומחשבת ישראל.

## ביוגרפיה
שלמה ויסבליט נולד בגרמניה. עלה לארץ ישראל עם משפחתו בשנת 1934, לאחר עליית הנאצים לשלטון. למד בבית הספר תחכמוני וגימנסיה מוריה. התגייס לפלמ"ח בגיל 17. למד באוניברסיטה העברית בירושלים. את עבודת הדוקטורט שלו עשה על דרכו של הרנ"ק ("מורה נבוכי הזמן") בפרוש המקרא וההיסטוריה היהודית: לשונו וסגנונו.

שימש מורה למקרא, תלמוד ולשון בגימנסיה הרצליה במשך עשרים וחמש שנה. שימש כמרצה במכללת בית-ברל ומכללות נוספות. כמו כן שימש כעורך כתב העת "מחקרי-חג" מטעם המרכז לחקר מועדי ישראל מכללת בית ברל.
היה יועץ מדעי לספרי הוראה, ועורך לשוני. בין היתר ערך לשונית של הספרים "נצנוצי אורות" מאת הרב משה בן-ציון הלוי אושפיזאי, על ספר אורות לראי"ה.

ויסבליט הרבה להרצות בפני הציבור הרחב, בתחומי עיסוקיו הרבים.
מאמריו כונסו באכסניות שונות, כגון בית מקרא, מחניים, האומה, ובאוספי מחקרים בתחומי המקרא השירה העברית ומחשבת ישראל. חלק ממאמריו תורגמו לשפות נוספות בהם אנגלית, רוסית וצרפתית. נמנה בין כותבי "האנציקלופדיה לשבת וחג" מאת יואל רפל.

נפטר ב-8 באוקטובר 2021 בגיל 91, והובא למנוחות בבית העלמין של זיכרון יעקב בה התגורר . היה נשוי למרתה, אב לבן ולבת.

## חיבוריו
### ספרים
***דרכים בפרשנות הפילוסופית היהודית למקרא**, הוצאת תגא, תל אביב, 1985.
* **הוראת המקרא בעזרת המילון**, יחד עם מנחם צבי קדרי, הוצאת אור-עם, תל אביב, 1993.
* **סוגיות בתנ"ך**, (אסופת מאמרים), הוצאת החברה לחקר המקרא בישראל, תל אביב, 2007.

### מאמרים (רשימה חלקית)

## קישורים חיצוניים
* 
* 
* אתר הפלמ"ח - שלמה ויסלביט
* '' Abstract - Rabbi Nachman Krochmal and His Approach to the Interpretation of the Bible and Jewish-History, His Language and Style''- Schlomo Weissblueth
* 

## הערות שוליים

קטגוריה:ישראלים ילידי גרמניה
קטגוריה:אנשי העלייה החמישית
קטגוריה:לוחמי הפלמ"ח
קטגוריה:בוגרי בית הספר תחכמוני (תל אביב)
קטגוריה:בוגרי גימנסיה מוריה]
קטגוריה:בעלי תואר דוקטור מהאוניברסיטה העברית בירושלים
קטגוריה:סגל גימנסיה הרצליה
קטגוריה:סגל המכללה האקדמית בית ברל
קטגוריה:אנשי חינוך ישראלים
קטגוריה:חוקרי מקרא ישראלים
קטגוריה:חוקרי יהדות ישראלים
קטגוריה:חוקרי מחשבת ישראל
קטגוריה:ישראלים שנולדו ב-1930
קטגוריה:ישראלים שנפטרו ב-2021
קטגוריה:אישים הקבורים בזכרון יעקב